ตอนนี้ผมท้องผูก ร่วมกับ กรดไหลย้อน ทำให้ปวดช่วงท้องน้อย อัณฑะแล้วขา คลำๆดูไม่มีก้อนใดๆ ยังจับอัณฑะได้ไม่ปวด เพียงแค่บางท่าการขยับตัวให้ให้รู้สึกปวดอ่อนๆ ไม่บวมไม่แดง อยากรู้อันตรายไหมครับแล้วทิ้งไว้มีโอกาสปวดมากขึ้นไหม ตอนนี้แค่ปวดอ่อนๆ บางท่าการขยับตัวเท่านั้น อยากรู้ว่าเกี่ยวกับท้องผูกไหม เรื่องทับเส้นรึปล่าวครับ เพราะที่ดูตอนนี้ไม่มีก้อนหรือผิดปกติใดๆที่อัณฑะ
สวัสดีค่ะ อาการปวดตรงช่วงท้องน้อย ปวดอัณฑะ หลังตื่นนอน อาจเกิดจาก ภาวะอัณฑะอักเสบจากการติดเชื้อ ปวดบวมแดงที่อัณฑะ ร่วมกับมีไข้ อาจมีปวดท้อง คลื่นไส้อาเจียนร่วมได้ สาเหตุอื่นๆเช่น ท่อเก็บเชื้ออสุจิอักเสบ อาการปวดจะมีลักษณะค่อยเป็นค่อยไป เป็นมากขึ้นเรื่อยๆ อาจมีปัสสาวะแสบหรือมีของเหลวไหลออกมาจากบริเวณอวัยวะเพศได้ หรือการมีถุงน้ำอัณฑะ เส้นเลือดขอดที่อัณฑะ อัณฑะบิดขั้ว ไส้เลื่อน โดยไส้เลื่อนจะมีอาการได้ตั้งแต่ไม่ปวดจนปวดรุนแรง มักพบลักษณะคลำก้อนได้บริเวณขาหนีบ ก้อนอาจผลุบๆโผล่ๆสัมพันธ์กับกิจกรรมบางอย่าง เช่น ไอ จาม เบ่ง ยกของหนักได้ในเบื้องต้น ไม่ไปบีบหรือจับบริเวณที่มีอาการบ่อยๆ ระวังการกระทบกระแทก งดการมีเพศสัมพันธ์ไปก่อนจนกว่าอาการจะหายสนิท ถ้าปวดมากกินยาแก้ปวดเพื่อบรรเทาอาการได้ แต่ถ้าปวดมากๆ มีก้อน ปวด บวม แดงตรงอัณฑะ ควรรีบไปพบแพทย์เพื่อตรวจเพิ่มเติม